hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu sv hu hu hu hu hu hu hu hu hu hu hu hu hu hu es es en en hu hu en hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu da hu hu hu hu hu hu hu hu hu hu hu hu hu hu hu hu hu en en en en es es en en en hu hu et hu hu hu hu hu hu hu hu hu hu hu hu hu hu hu hu hu
A terhesség első jelei | Momsandkids
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
Kezdőlap Terhesség A terhesség első jelei
15 tünet, ami arra utal, hogy babát vársz
Amikor babát szeretnénk, legtöbbünk kíváncsian figyeli teste minden apró jelzését, hogy minél előbb kiderüljön, várandósak vagyunk-e. Bár tuti biztos eredményt csak a terhességi tesztek, illetve az ultrahangos vizsgálat tudnak adni, már a fogantatás után körülbelül egy héttől vannak olyan jelek, amik arra utalhatnak, hogy babát várunk.
Nemcsak a menstruáció késése lehet ilyen tünet, hanem a beágyazódás jelei, mint az alhasi fájdalom, derékfájás, pecsételő vérzés illetve a mellfeszülés és gyakori vizelési inger is jelezheti, a babánk úton van.
Mit találsz ebben a bejegyzésben?
A terhesség korai tüneteit időrendben
Hozzájuk tartozó tippeket és trükköket, hogy még örömtelibb legyen ez az időszak.
Bármilyen furcsán is hangzik, a terhesség első hetét nem a megtermékenyüléstől számítjuk, hanem az utolsó menstruáció időpontjától. Ez azt jelenti, hogy a 40 hetes terhesség körülbelül első két hetében nem vagy várandós: a megtermékenyülés valamikor a második hét végén, harmadik hét elején következik be.
Időpont – Fogantatás óta eltelt idő
A terhesség tünetei időrendi sorrendben
1. A hüvelyváladék mennyisége megtermékenyülés után
A hüvelyváladék mennyisége megtermékenyülés után sok esetben megnő, amely mindaddig normális, amíg szaga nem kellemetlen és nem társul hozzá viszketés, égő érzés. Később észreveheted, hogy kémhatása savasabb, de ha a fenti tüneteket tapasztalod, fordulj orvoshoz!
2. A beágyazódás jelei
Mikor a petesejt megtermékenyül, még körülbelül 7 napig vándorol, hogy megtapadjon a méh falán. Ezt a folyamatot nevezzük beágyazódásnak, amely 5 napig tart, tehát az utolsó menstruációtól számított terhesség 3.-4.hetében, az esedékes menstruáció előtt egy héttel kezdődik.
A beágyazódás tünetei lehetnek:
alhasi fájdalom, derékfájás: a legtöbb esetben gyengébb, mint a menstruációs fájdalom
beágyazódási vérzés: rózsaszín vagy barnás pecsételő vérzés menstruáció előtt, sokkal enyhébb, mint a menstruáció
Megemelkedett testhőmérséklet: néhány tized fokkal tér el a szokásos testhőmérséklettől a megemelkedett progeszteronszint következtében – ez a terhesség későbbi szakaszaiban is jellemző
A  bekövetkező hormonális változásoknak köszönhetően a mell érzékenysége az első árulkodó jel. Bár nehéz megállapítani, hogy a mellfeszülés terhesség vagy a közelgő menstruáció miatt jelentkezik, a nők nagy része arról számol be, hogy
a mell érzékenysége a szokásosnál nagyobb mértékű
a mellbimbó udvara sötétebbé válhat
A mellfeszülés a megtermékenyítés után már 1-2 héttel jelentkezik. Bár eleinte igen zavaró lehet, az esetek nagy részében a terhesség későbbi szakaszában a szervezet hozzászokik a hormonális változásokhoz és a mellfeszülés csökken.
Hogyan enyhíthetjük a mellfeszülést?
Léteznek kifejezetten a várandósság idejére készített melltartók, ezek jellemzően puha pamutból készülnek, és nincs bennük merevítő
A melltartóba vásárolj speciális betétet, amely csökkenti a mellbimbóra helyeződő nyomást
4. A menstruáció elmaradása
A menstruáció elmaradása sokak szemében a terhesség egyértelmű jele, de fontos tudni, hogy a menstruáció késését más okok is kiválthatják. Mik lehetnek a menstruáció késésének egyéb okai?
Nincs egyértelmű válasz arra, hogy a menstruáció késése hány napig normális, ugyanis mindannyiunk teste kicsit különbözik. Ha biztosra akarunk menni, célszerű elvégezni egy terhességi tesztet.
A korai terhességi tesztek nagyon érzékenyek, és képesek még a menstruáció elmaradása előtt kimutatni a terhességet
Az eredmény biztosabb, ha a menstruáció elmaradása után csinálod a tesztet!
Ha a teszt pozitív, minél előbb kérj időpontot orvosodhoz, hogy megállapítsa, valóban terhes vagy-e
Írd össze, milyen gyógyszert szedsz, hogy kiderüljön, befolyásolja-e a baba fejlődését
5. Fáradékonyság a várandósság korai szakaszában
A fáradékonyság a terhesség bármelyik szakaszában előfordulhat, de különösen jellemző a terhesség korai szakaszában. Ennek oka a megemelkedett progeszteron hormon szint, amely álmosságot okozhat
Tippek a fáradékonyág elkerülésére:
Különösen figyelj, hogy meglegyen a megfelelő mennyiségű alvás (7-8 óra)
Szobád hőmérséklete inkább alacsonyabb legyen: a terhesség miatt megemelkedett testhőmérsékleted, így a hűvös jól fog esni
6. Hányinger és reggeli rosszullét
A hányinger és reggeli rosszullét már a terhesség 4-6. Hetétől előfordul, és az egyik legegyértelműbb tünet. A hányingernek a terhességen kívül egyéb okai is vannak, pédául gyomorrontás, stressz, vírusos fertőzés.
Mit tehetsz a reggeli rosszullét leküzdéséért, ha bebizonyosodott, hogy babát vársz?
Figyelj a rendszeres és kis mennyiségű étkezésre
Legyen nálad mindig pár falat, amit be tudsz kapni, például müzliszelet, aszaltgyümölcs, olajos magvak
7. Íz- és illat érzékenység, kívánósság terhesség alatt
Már nagyon korán, a fogantatás után 2 héttel (tehát a várandósság 4. hetében) tapasztalhatod, hogy bizonyos illatok undorral töltenek el, sőt akár émelygést is tapasztalhatsz. Szintén a terhesség korai tünete lehet, hogy olyan ételeket kívánsz meg, amelyeket eddig nem szerettél. Ez azért van, mert így jelzi a tested milyen tápanyagokból van hiány, illetve mik azok, melyek károsak és jobb elkerülni.
Jó tudni a terhesség alatti táplálkozásról:
Ha a terhesség normális lefolyású, nincs szükséged különleges diétára, de különösen fontos a kiegyensúlyozott táplálkozás
Nem igaz, hogy kettő helyett eszel! A terhesség korai szakaszában ez különösen igaz, később ahogy a magzatod nagyobb lesz, természetes az étvágynövekedés, azonban dupla mennyiség ekkor sem szükséges!
8. Gyakori vizelési inger
A terhesség 4-6. hetétől előfordul, hogy gyakrabban kell pisilned. Ez azért van, mert a kismamák szervezete nagyobb mennyiségű vért keringtet, amely a veséken át tisztul. Később pedig még a megnövekedett méh is nyomást gyakorolhat a húgyhólyagra.
Mit tehetünk, hogy enyhítsük a gyakori vizelési ingerrel járó kellemetlenségeket?
Utazások tervezésénél számoljunk a gyakoribb megállókkal, tervezzük bele utazásunkba!
9. Puffadás és alhasi fájdalom
A terhesség alatt a bélműködés is megváltozik, a hormonok változása lelassíthatja a belek működését.
Hogyan előzzük meg a puffadást?
Együnk egyszerre kisebb mennyiséget
Ne nassoljunk két étkezés közt, de együnk gyakrabban! (lehetőleg 3 óránként)
10. Gyomorégés, székrekedés, reflux terhesség alatt
A gyomorégés inkább a terhesség későbbi szakaszaiban jellemző, de ritkán ilyenkor is előfordul, ahogy a hormonok hatására a gyomorszáj izmai jobban ellazulnak:
Mit tehetsz hogy elkerüld a gyomorégést, székrekedést?
Ebben az esetben is a gyakoribb, kisebb mennyiségű étkezés javasolt
Étkezés után ne feküdj le egy óráig, ezzel is segítve az emésztést
Fontos! Ha savlekötőre van szükséged, beszéld meg orvosoddal, melyiket szedheted!
Már egész korán, a várandósság 5-6. Hetétől tapasztalhatunk szédülést. Ez szintén a hormonális változások miatt van és a későbbiekben elmúlik.
Lehetőleg feküdj le, de ha nincs rá lehetőséged, akkor is ülj le egy székre
Ha tudod, polcold fel a lábaidat
Masszírozd végtagjaid, hogy fokozd a vérkeringést
Jó tudni: A gyakoribb étkezés segíthet leküzdeni a szédülést!
Az ösztrogén és progeszteron hormon szinted szintén magasabb a terhesség során. Előfordulhat, hogy érzékenyebben reagálsz a környezetedben zajló eseményekre, de érezhetsz indokolatlan boldogságot, esetleg hirtelen levertséget, depressziót. Ezek a hangulatingadozások jellemzően a terhesség 6. hetétől kezdődnek.
Mit tegyünk, hogy kiegyensúlyozottabbak maradjunk?
A rendszeres mozgás friss levegőn segít, hogy jól érezzük magunkat
Tudatosítsuk magunkban, hogy a kedvünket a hormonok befolyásolják
A terhesség 8-10. hetében szíved gyorsabban és erősebben fog verni, de ez teljesen normális. A terhesség későbbi szakaszaiban a vérnyomás is megemelkedik.
Ha bármilyen szívproblémád van, már a várandósság elején tájékoztasd nőgyógyászodat
Az első látható súlygyarapodás jellemzően a 12. hét környékén történhet. Hogy ne szedj fel sokat, jó tudnod, hogy a terhesség elején nincs szükséged többletkalóriára. Természetesen ez később változik.
A kiegyensúlyozott táplálkozás és a gyakoribb étkezés kis adagokkal itt is kulcsfontosságú! A terhesség természetes velejárója az egészséges mértékű súlygyarapodás, amely szakemberek szerint normál testalkatú nőknél nem több, mint 10 kg. De lehetőleg ne haladja meg a 20 kg-ot. Ebből
A baba súlya körülbelül 3-3,5 kg,
1,5 kg a magzatvíz,
0,5 kg a méhlepény,
1 kg a méhizomzat, és
továbbá átlagosan 1,5 kg-val megnövekszik az érpályában keringő vér mennyisége
Vannak, akik a terhesség ideje alatt végig hátfájásra panaszkodnak, de szerencsére ez kevesebb nőt érint.
Mit tegyünk hogy megelőzzük vagy enyhítsük a hátfájást?
Mozogjunk sokat (pl.  jóga)
Kipróbálhatunk célzottan gerinctornát, hogy megerősítsük a tartó izomzatot
Bár tippjeinkkel sok kellemetlen tünetet enyhíthetsz, de ha van olyan zavaró tünet, amelyik a mindennapi életedet befolyásolja, akkor bátran konzultálj orvosoddal! A lényeg, hogy ez a fantasztikus időszak mind neked, mind a babádnak örömteli legyen.
Kedves Olvasónk! Nemrég indítottuk Facebook oldalunkat. Még kevesen vagyunk, de a te követéseddel már eggyel többen lehetünk. Ha tetszett a bejegyzés, like-old az oldalunkat és tarts velünk! Köszönjük szépen!
This message is only visible to admins.
Problem displaying Facebook posts.
Click to show error
Error: Server configuration issue
Kövesd nemrég indult Facebook oldalunkat is!
Hogyan válassz megbízható gyerekágyat online?
Színes gyerek gumicsizmák: az esős idő sem lehet akadály!
A tökéletes gyerek cipő kiválasztása: mire kell figyelned?
Gyermekkel mentek nyaralni? Így válassz megfelelő bőröndöt!
Mire figyelj, ha gyermekednek nyári szandált vásárolsz?
Tudástár, tanácsok, támogatás és nem utolsósorban szórakozás. Anyukáknak és jövendőbeli anyukáknak